Jeesus, küll see kuulsuse elu on tempokas, pole aega blogidagi! Neljapäevasele raamatuesitlusele kogunes  igatahes üle ootuste palju rahvast. Suur tänu kõigile, kes leidsid aega läbi tulla ja eriline tänu nendele inimestele, kes annetasid ka. Mingil hetkel ütles keegi mulle kõrva, et keegi olla kusagil rääkinud, et isegi Kivirähu esitlustele ei kogune tavaliselt nõnda palju inimesi. Ma ise arvan, et see on mingi linnalegend muidugi, aga samas jällegi lahe asi, mida rõhutada. Iseäranis, kuna Apollo eelmise nädala müügiedetabelis ongi minust eespool ainult Ivan Orav ja Juhan Viiding. Kes oleks võinud arvata, et  minu nimi on kunagi koos selliste kuulsustega üldse mingis edetabelis kõrvuti!